L 15/22 Jurnalul Oficial al Uniunii Europene 20.1.2014 DECIZII DECIZIA 2014/21/PESC A CONSILIULUI din 20 ianuarie 2014 de modificare a Deciziei 2010/413/PESC a Consiliului privind adoptarea de măsuri restrictive împotriva Iranului CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1)  La 26 iulie 2010, Consiliul a adoptat Decizia 2010/413/PESC ()  privind adoptarea de  măsuri restrictive împotriva Iranului. (2) La 24 noiembrie 2013, China, Franţa, Germania, Federația Rusă, Regatul Unit și Statele Unite, sprijinite de Înaltul Reprezentant al Uniunii pentru afaceri externe şi politica de securitate, au ajuns la un acord cu Iranul cu privire la un plan comun de acţiune care stabileşte o abordare destinată obţinerii unei soluții cuprinzătoare pe termen lung la problema nucleară iraniană. S-a convenit ca procesul care conduce la această soluţie cuprinzătoare să includă, într-o primă etapă, măsuri inițiale convenite de comun acord, care să fie adoptate de ambele părţi pentru o perioadă de şase luni și să poată fi reînnoite prin consimțământ reciproc. Ca parte a acestei prime ctape, Iranul ar urma să între- prindă o serie de măsuri voluntare specificate în planul comun de acţiune. În schimb, ar urma să se întreprindă o serie de măsuri voluntare care ar urma să includă, în ceea ce priveşte Uniunea, suspendarea măsurilor restrictive referitoare la interzicerea furnizării de servicii de asigurare și reasigurare și de transport pentru ţiţeiul iranian; interzicerea importului, achiziţionării sau trans- portului de produse petrochimice iraniene şi a furnizării de servicii conexe; și interzicerea comerţului cu aur și alte metale prețioase cu guvernul iranian, organismele publice ale acestuia și Banca Centrală a Iranului sau cu persoanele şi entitățile care acţionează în numele acestora. Suspendarea respectivelor măsuri restrictive urmează să se întindă pe o perioadă de şase luni în care contractele relevante ar trebui executate. Planul comun de acţiune prevede, de asemenea, creşterea de zece ori a pragurilor stabilite pentru autorizarea trans- ferurilor de fonduri înspre și dinspre Iran. Este necesară continuarea acţiunilor Uniunii în vederea punerii în aplicare a anumitor măsuri prevăzute în prezenta decizie. () JO L 195, 27.7.2010, p. 39. (6) Se Prin urmare, Decizia 2010/413/PESC ar trebui modificată în consecință, ADOPTĂ PREZENTA DECIZIE: Articolul 1 introduce următorul articol în Decizia 2010/413/PESC: „Articolul 26a (1) Interdicţia prevăzută la articolul 3a alineatul (1) se suspendă până la 20 iulie 2014 în ceea ce priveşte trans- portul țițeiului iranian. (2) Interdicţia prevăzută la articolul 3a alineatul (2) se suspendă până la 20 iulie 2014 în ceea ce priveşte furnizarea de servicii de asigurare şi reasigurare legate de importul, achiziționarea sau transportul ţițeiului iranian. (3) Interdicţia prevăzută la articolul 3b se suspendă până la 20 iulie 2014. (4)  Interdicţia prevăzută la articolul 4c se suspendă până la 20 iulie 2014 în ceea ce priveşte aurul și alte metale prețioase. (5)  La articolul 10 alineatul (3), literele (a), (b) și (c) se înlocuiesc cu următorul text până la 20 iulie 2014: „(a) transferurile datorate în cazul unor tranzacții privind alimente, asistență medicală, echipamente medicale sau în scopuri agricole sau umanitare, inferioare valorii de 1 000 000 EUR, precum şi transferurile care privesc sume personale inferioare valorii de 400 000 EUR se efectuează fără nicio autorizare prealabilă. Trans- ferurile se notifică autorității competente din statul membru respectiv în cazul în care depășesc 10 000 EUR; (b) transferurile datorate în cazul unor tranzacții privind alimente, asistență medicală, echipamente medicale sau în scopuri agricole sau umanitare superioare valorii de 1 000 000 EUR, precum şi transferurile care privesc sume personale superioare valorii de 400 000 EUR necesită autorizarea prealabilă din partea autorității competente din statul membru respectiv. Statul membru relevant informează celelalte state membre în legătură cu orice autorizație acordată;